b'\n_START_ARTICLE_\nStanislovas Sajauskas\n_START_SECTION_\nBiografija\n_START_PARAGRAPH_\nS. Sajauskas vaikyst\xc4\x99 su kitais \xc5\xa1eimos nariais 1949\xe2\x80\x931959 met\xc5\xb3 laikotarpyje praleido tremtyje Sibire (Biriulkos k. prie Ka\xc4\x8diugo, Irkutsko sr.). Mok\xc4\x97si Marijampol\xc4\x97s 4-ojoje vidurin\xc4\x97je mokykloje, kuri\xc4\x85 baig\xc4\x97 sidabro medaliu 1963 m. Su pagyrimu 1968 m. baig\xc4\x97 studijas Kauno politechnikos institute. Tap\xc4\x99s elektronikos in\xc5\xbeinieriumi, vis\xc4\x85 gyvenim\xc4\x85 iki i\xc5\xa1\xc4\x97jimo \xc4\xaf pensij\xc4\x85 (2011 m.) dirbo KTU \xc4\xafvairiose pareigose, vykd\xc4\x97 mokslinius tyrimus ultragarso, holografijos, akustooptikos ir pavir\xc5\xa1ini\xc5\xb3 akustini\xc5\xb3 bang\xc5\xb3 srityse. \xc5\xa0iuo metu gyvena Kaune.\n_START_SECTION_\nMokslin\xc4\x97 veikla\n_START_PARAGRAPH_\n1975 m. apgyn\xc4\x97 technikos moksl\xc5\xb3 kandidato (dab. daktaro) disertacij\xc4\x85. Atk\xc5\xabrus Lietuvos nepriklausomyb\xc4\x99, 1994 m. tapo habilituotu daktaru. 1995 m. suteiktas profesoriaus pedagoginis vardas. Profesoriaus pareigose dirbo Elektronikos in\xc5\xbeinerijos katedroje . Be 69 i\xc5\xa1radim\xc5\xb3 ir LR patento dar i\xc5\xa1leido 4 monografijas.\n_START_SECTION_\nMuziejin\xc4\x97 veikla\n_START_PARAGRAPH_\nNuo 1968 m. S. Sajauskas domisi Lietuvos Did\xc5\xbeiosios kunigaik\xc5\xa1tyst\xc4\x97s numizmatika. 1995\xe2\x80\x932011 m. dirbo Nacionalinio M. K. \xc4\x8ciurlionio dail\xc4\x97s muziejaus Numizmatikos skyriuje , tyrin\xc4\x97jo lietuvi\xc5\xa1kas monetas, Lietuvos valstybin\xc4\x99 heraldik\xc4\x85.  _NEWLINE_1997-2011 m. buvo Lietuvos banko mokslinio \xc5\xbeurnalo \xe2\x80\x9ePinig\xc5\xb3 studijos\xe2\x80\x9c Redaktori\xc5\xb3 kolegijos narys , 1996\xe2\x80\x932011 m. buvo Lietuvos banko Pinig\xc5\xb3 projektavimo ir gamybos komisijos konsultantas; nuo 2008 m. yra tarptautinio konkurso Coins Constellation \xc5\xbeiuri komisijos narys nuo Lietuvos Respublikos.\n_START_SECTION_\nKita veikla\n_START_PARAGRAPH_\nS. Sajauskas domisi Lietuvos fotografijos, ypatingai S\xc5\xabduvos kra\xc5\xa1to, istorija . _NEWLINE_Kaip Lietuvos politini\xc5\xb3 kalini\xc5\xb3 ir tremtini\xc5\xb3 s\xc4\x85jungos (LPKTS) narys  buvo i\xc5\xa1rinktas \xc4\xaf Kauno miesto taryb\xc4\x85 , 1997\xe2\x80\x932000 m. joje dirbo Pavadinim\xc5\xb3 sumanymo ir atminimo \xc4\xafam\xc5\xbeinimo komisijos pirmininku.'